Ane Brun
Store norske leksikon,Kunst og estetikk,Musikk,Populærmusikk,Pop og rock,Norsk pop og rock
Ane Brun er en norsk sanger, gitarist og låtskriver. Hun er en glimrende akustisk gitarist med en intens stemme, og skriver melankolske popmelodier og viser med personlige tekster.
Brun har siden 2000 bodd i Stockholm, hvor hun i 2002 startet sitt eget plateselskap DetErMine Records. Året etter kom debutalbumet Spending Time With Morgan, som ble utgitt i mange europeiske land. Radiohiten My Lover Will Go bidro til at oppfølgeren A Temporary Dive gikk til topps i Norge i 2005, nådde 12. plass i Sverige og ga henne Spellemannprisen. Samme år kom også duettalbumet Duets, som inneholder Lift Me, en duett med Madrugada som toppet VG-lista i seks uker.En strykekvartett akkompagnerte henne på Live In Scandinavia (2007; Topp 15 i Norge og Sverige). Studioalbumet Changing Of The Seasons ble nummer 1 i Norge og nummer 2 i Sverige i 2008, og ble i likhet med alle hennes plater kritikerrost. Samme år ble akustiske versjoner av dets sanger utgitt på Sketches. I 2009 kom utgivelsen Live At Stockholm Concert Hall, som inkluderer både en CD og en DVD. Den kom ut på hennes Balloon Ranger Records.Hun forlot visetradisjonen på It All Starts With One (2011), som fikk terningkast 6 i mange aviser og ble det første albumet som har gått til topps i Norge og Sverige samtidig. Det ga henne Spellemannprisen. I 2013 kom samleplata Songs 2003–2013, samt Rarities. Hun var gjestevokalist på en stor britisk hit våren 2015, Can't Stop Playing, som ble utgitt av Dr. Kucho! & Gregor Salto allerede i 2005.Høsten 2015 ga hun ut albumet When I'm Free. Det ga henne Spellemann-nominasjoner i kategoriene «Årets popsolist» og «Årets album». Ane Brun sang coverlåter på Leave You Breathless (2017). Året etter kom Live at Berwaldhallen, som var innspilt med The Swedish Radio Symphony Orchestra. Høsten 2020 ga hun ut to album: After The Great Storm og How Beauty Holds The Hand Of Sorrow.Under den svenske musikkprisutdelingen Grammis i 2021 fikk hun to priser: Årets komponist og Årets alternative pop.Høsten 2022 kom hennes første norskspråklige album, Nærmere. Tekstene ble skrevet til teaterstykket Virvelvind, en forestilling som tok utgangspunkt i Bruns tekstunivers. Forestillingen var regissert av Nina Wester i samarbeid med Kristian Lykkeslet Strømskag, og det ble satt opp på Teatret Vårt i Molde i 2021. Les mer i Store norske leksikon visesang popmusikk Eksterne lenker Ane Brun